
****

**REPUBLIKA HRVATSKA**

**PRIMORSKO – GORANSKA**

**ŽUPANIJA**

**OPĆINA JELENJE**

Dražice, Dražičkih boraca 64

**Jedinstveni upravni odjel**

KLASA: 112-02/20-03/1

URBROJ: 2170/04-03-17-3

Dražice, 17.8.2020.

**IZVADAK iz Pravilnika o unutarnjem redu Jedinstvenog upravnog odjela Općine Jelenje („Službene novine Općine Jelenje“ br. 21/2019)**

**Naziv: VIŠI STRUČNI SURADNIK ZA KOMUNALNI SUSTAV I JAVNE POVRŠINE**

**Standardna mjerila:**

**- stručno znanje**: magistar struke pravne ili stručni specijalist ekonomske ili građevinske struke, najmanje 1 godina radnog iskustva na odgovarajućim poslovima; položen državni ispit, poznavanje rada na računalu

- **stupanj složenosti posla** koji uključuje stalne složenije upravne i stručne poslove unutar upravnoga tijela;

- **stupanj samostalnosti** koji uključuje obavljanje poslova uz redoviti nadzor i upute nadređenog službenika;

- **stupanj odgovornosti** koji uključuje odgovornost za materijalne resurse s kojima službenik radi, te pravilnu primjenu utvrđenih postupaka i metoda rada;

- **stupanj stručnih komunikacija** koji uključuje komunikaciju unutar nižih unutarnjih ustrojstvenih jedinica te povremenu komunikaciju izvan državnog tijela u svrhu prikupljanja ili razmjene informacija.

***Opis poslova radnog mjesta:***

* vodi evidenciju javno prometnih površina, nerazvrstanih prometnica, javnih pješačkih komunikacija, zelenih površina koje su u planu i programu održavanja te vodi brigu o njihovom građevinskom stanju i komunalnoj opremljenosti, te izrađuje prijedloge fizičkog i financijskog obima održavanja,
* izrađuje prijedloge planova fizičkog i financijskog obima održavanja drugih javnih površina na području Općine Jelenje: groblja, autobusne čekaonice i sl.,
* prati i kontrolira ugovoreni obim radova, supotpisuje (parafira) račune o izvedenim radovima te o istom podnosi izvješća pročelniku i općinskom načelniku,
* u suradnji s komunalnom redarom prati stanje prometa na području Općine Jelenje, po potrebi inicira postupanje nadležnih tijela, poduzima mjere na održavanju prometne signalizacije i drugih uređaja kojim se utječe na promet,
* u suradnji s komunalno redarom koordinira i prati rad zimske službe i o istome izvješćuje pročelnika i općinskog načelnika,
* u suradnji s komunalnim redarom prikuplja podatke za obračun općinskih naknada i poreza,
* u svom radu naročito surađuje s ovlaštenim predstavnikom trgovačkog komunalnog društva, te drugim javnim službama na području Općine, a sve u funkciji što učinkovitijeg izvršavanja radnih zadataka iz svoje domene,
* surađuje s ostalim državnim službama (policijska postaja, veterinarska služba, nastavni zavod za javno zdravstvo, inspekcijske službe i dr.),
* obavlja nadzor nad korištenjem javnih površina i drugih nekretnina u vlasništvu Općine Jelenje, koje su date na korištenje za postavljanje privremenih objekata, reklamnih i oglasnih predmeta (kiosci, montažni i privremeni objekti, ugostiteljske terase, pokretne naprave i sl.) ili se koriste u neke druge svrhe,
* izrađuje odluke vezane za korištenje objekata u vlasništvu Općine,
* obavlja nadzor nad pravnim i fizičkim osobama kojima je dodijeljena koncesija radi obavljanja komunalne djelatnosti (dimnjačarska služba, provođenje mjera dezinfekcije, dezinsekcije i deratizacije i sl.),
* koordinira i surađuje trgovačkim/ komunalnim društvima koji obavljaju poslove iz područja komunalnog i vodnog gospodarstva te prikupljanja i postupanja s otpadom,
* obavlja nadzor nad provedbom propisa o gospodarenju s otpadu iz djelokruga jedinice lokalne samouprave,
* vodi upravni postupak i izrađuje prijedloge odluka,
* u slučaju kada utvrdi povrede propisa čiju primjenu je dužan nadzirati podnosi optužni prijedlog nadležnom prekršajnom sudu, izdaje obvezatni prekršajni nalog i naplaćuje novčane kazne na mjestu počinjenja prekršaja, donosi rješenja o otklanjanju i nalaže postupanje,
* sastavlja zapisnike o postupcima i radnjama, vodi evidenciju o izvršenom nadzoru i dnevnik rada,
* zaprima dojave, pitanja i pritužbe građana te po istima postupa odnosno nalaže postupanje,
* vodi postupke naplate nenaplaćenih potraživanja Općine - izrada ovršnih prijedloga za fizičke i pravne osobe,
* obavlja najsloženije poslove nadzora i rješava u najsloženijim upravnim predmetima,
* sudjeluje u izradi prijedloga općih akata i stručnih materijala kojima se uređuje komunalni red,
* sudjeluje u izradi planova i programa s područja komunalnih djelatnosti,
* obavještava komunalnog redara o povredama propisa i po potrebi dodjeljuje predmete u rad,
* surađuje s ostalim državnim službama (policijska postaja, inspekcijske službe i dr.),
* priprema podatke i odgovarajuće izračune te izrađuje rješenja o naplati komunalnog doprinosa
* vodi evidenciju izdanih lokacijskih i građevinskih dozvola koje se od drugih tijela dostavljaju Općini,
* obavlja poslove vođenja upravnog postupka vezanog uz komunalni doprinos i naknade za zadržavanje nezakonito izgrađenih zgrada u prostoru, provodi akte vezane uz komunalni doprinos te sudjeluje u njihovoj izradi,
* obrađuje zahtjeve vezane za obračun komunalnog doprinosa, izdaje rješenja o komunalnom doprinosu,
* obrađuje zahtjeve vezane uz obračun naknade za zadržavanje nezakonito izgrađenih zgrada u prostoru, izdaje rješenja vezana uz isto te prati naplatu po izdanim rješenjima,
* sudjeluje u provođenju mjera zaštite i unapređenja okoliša,
* po žalbama izjavljenim na prvostupanjska upravna rješenja iz nadležnosti upravnog odjela, sukladno zakonskim mogućnostima, donosi izmijenjena ili nova rješenja i/ili prosljeđuje spise nadležnom drugostupanjskom tijelu - ukoliko je potrebno radi utvrđivanja činjenica i okolnosti, vrši očevid na terenu, poziva stranke, sastavlja zapisnike i druge potrebne radnje,
* vodi evidenciju obveznika komunalnog doprinosa i naknade za zadržavanje nezakonito izgrađenih zgrada u prostoru te kontinuirano provodi aktivnosti na ažuriranju podataka,
* Vodi bazu podataka ISGE
* obavlja tehničke i administrativne poslove vezano uz rad Povjerenstva za dodjelu koncesijskih odobrenja,
* u slučaju povećane potrebe posla ili odsutnosti obavlja poslove Višeg stručnog suradnika za urbanizam, prostorno planiranje i komunalno gospodarstvu ili Višeg stručnog suradnika za općinske prihode ili Referenta komunalnog redara
* obavlja i druge poslove po nalogu pročelnika ili Općinskog načelnika.