
****

**REPUBLIKA HRVATSKA**

**PRIMORSKO – GORANSKA**

**ŽUPANIJA**

**OPĆINA JELENJE**

Dražice, Dražičkih boraca 64

**Jedinstveni upravni odjel**

KLASA: 112-02/20-03/1

URBROJ: 2170/04-03-17-2

Dražice, 17.8.2020.

Na temelju članaka 29. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18, 112/19), pročelnica Jedinstvenog upravnog odjela Općine Jelenje raspisuje

**O G L A S**

**za prijam u službu službenika/ce na određeno vrijeme**

1. Oglas se objavljuje za prijam službenika/ce  na određeno vrijeme, radi zamjene službenice do povratka s bolovanja, u Jedinstvenom upravnom odjelu Općine Jelenje, na radno mjesto **VIŠI STRUČNI SURADNIK ZA KOMUNALNI SUSTAV I JAVNE POVRŠINE** (1 izvršitelj – m/ž), uz probni rad u trajanju od tri (3) mjeseca.

Služba na određeno vrijeme, ne može postati služba na neodređeno vrijeme.

2. Opći uvjeti za prijam:

hrvatsko državljanstvo, punoljetnost i zdravstvena  sposobnost za obavljanje poslova radnog mjesta na koje se osoba prima.

3. Posebni uvjeti za prijam:

- magistar struke ili stručni specijalist pravne, ekonomske ili građevinske struke

- najmanje 1 godinom radnog iskustva na odgovarajućim poslovima

- poznavanje rada na računalu

- položen državni stručni ispit

4.  U službu ne može biti primljena osoba za čiji prijam postoje zapreke i članka 15. i članka 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine broj 86/08, 61/11, 04/18, 112/19).

5. Kandidat koji ima pravo prednosti kod prijma u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

6. Sukladno članku 13. Zakona o ravnopravnosti spolova („Narodne novine“, broj 82/08, 69/17) na oglas se mogu javiti osobe oba spola.

7. Sukladno članku 14. stavku 3. alinejama 1. i 4. Zakona o akademskim i stručnim nazivima i akademskom stupnju (Narodne novine broj 107/07. i 118/12.), objavljene stručne uvjete ispunjavaju i osobe koje su stekle visoku stručnu spremu (VSS) na temelju ranijih propisa.

8. Natjecati se mogu i kandidati koji nemaju položen državni stručni ispit, a kojeg će u slučaju prijma u službu biti obvezni položiti u skladu sa zakonom.

9. Oglas provodi Povjerenstvo za provedbu oglasa.

10. Opis poslova i  podatke o plaći kandidati mogu dobiti u Jedinstvenom upravnom odjelu Općine Jelenje.

11. Obavijest o vremenu održavanja prethodne provjere znanja i sposobnosti kandidata, pravni i drugi izvori za provjeru znanja bit će objavljeni na web stranici Općine Jelenje i oglasnoj ploči Općine Jelenje, najmanje 5 dana prije održavanja provjere znanja.

12.  Uz pisanu prijavu kandidati su dužni priložiti:

* životopis,
* dokaz o državljanstvu (preslika domovnice/ osobne iskaznice),
* dokaz o odgovarajućem stupnju obrazovanja (preslika diplome),
* uvjerenje o položenom državnom stručnom ispitu
* potvrda o podacima evidentiranim u matičnoj evidenciji Hrvatskog zavoda za mirovinsko osiguranje
* ugovor o radu ili rješenje o rasporedu ili potvrda poslodavca iz koje je vidljivo da je ostvareno radno iskustvo u trajanju od najmanje 1 godine,
* uvjerenje nadležnog suda da se protiv podnositelja prijave ne vodi kazneni postupak (članak 15. Zakona) ne starije od 6 mjeseci,
* vlastoručno potpisanu izjavu kandidata da za prijem u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* dokaz o poznavanju rada na računalu (svjedodžba, potvrda, izjava i slično),
* kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima.

Navedeni dokazi prilažu se u izvorniku ili presliku koji ne treba biti ovjeren, a prije izbora kandidat će predočiti izvornik. Umjesto preslike osobne iskaznice kandidat može priložiti i presliku domovnice.

U prijavi na javni natječaj navode se i podaci podnositelja prijave (ime i prezime, adresa prebivališta, broj telefona, adresa e-pošte, isključivo za potrebe natječajnog postupka).

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj. Urednom se smatra samo prijava koja sadrži sve podatke i priloge navedene u natječaju.

Prijave na natječaj s dokazima o ispunjavanju uvjeta, dostavljaju se u roku od **8 dana** od objave natječaja na Hrvatskom zavodu za zapošljavanje i mrežnoj stranici Općine Jelenje [www.jelenje.hr](http://www.jelenje.hr), s naznakom: »Za natječaj – Viši stručni suradnik za komunalni sustav i javne površine«, na adresu: Općina Jelenje, Dražice, Dražičkih boraca 64.

Kandidati će o rezultatima natječaja biti obaviješteni u zakonskom roku.